31 декември 2020 г., не превишава 5 млн. RMB, предприятието има право да включи тази стойност в себестойността на продукцията и разходите за текущия период като еднократна сума за приспадане при изчисляването на облагаемите му доходи и вече не е необходимо да изчислява амортизацията на годишна база. Този нормативен акт не е специфичен за отрасъла.
 (581)
 По отношение на активите с единична стойност над 5 млн. RMB продължават да се прилагат Известието за прецизиране на политиките за данъка върху доходите на предприятията, приложими по отношение на ускорената амортизация на дълготрайни активи (Cai Shui [2014 г.] No 75) и Известието за допълнително прецизиране на политиките за данъка върху доходите на предприятията, приложими по отношение на ускорената амортизация на дълготрайни активи (Cai Shui [2015 г.] No 106). Според тези съобщения дружествата в 10 ключови отрасъла могат да избират да прилагат за закупените от тях дълготрайни активи ускорения метод на амортизация.
 (582)
 Комисията установи, че през разследвания период включените в извадката дружества не са прилагали ускорена амортизация за активи с единична стойност над 5 млн. RMB. Поради това, тъй като тези активи не са попадали в обхвата на Известие Cai Shui [2014 г.] No 75 и Известие Cai Shui [2015 г.] No 106, Комисията установи, че производителите износители не са се ползвали от подлежащи на изравняване субсидии.
 в) Заключение
 (583)
 Комисията счете, че производителите износители не са се ползвали от подлежащи на изравняване субсидии по тази програма.
 3.7.2.5. Освобождаване от данък за ползването на земя
 (584)
 Организация или лице, които ползват земя в градовете, в областните и в административните центрове, както и в промишлените и миннодобивните райони, обикновено плащат данък за ползването на земя в градските райони. Данъкът се събира от местните данъчни органи там, където се ползва земята. Данък за ползването на земя обаче не се плаща за определени категории земя — като земя, отвоювана от морето; терени, предназначени за ползване от държавни институции, народни организации и военни подразделения; терени, предназначени за ползване от институции, финансирани от Министерството на финансите със средства, разпределени от държавния бюджет; терени за религиозни храмове, обществени паркове, обществени исторически и природни обекти, улици, пътища, обществени площади, зелени площи и други обществени терени в градските райони.
 а) Правно основание
 (585)
 Правното основание на тази програма са следните документи:
 —
 Временни разпоредби на Китайската народна република относно данъка върху недвижимото имущество (Guo Fa [1986 г.] No 90, изменени през 2011 г.); и
 —
 Временни разпоредби на Китайската народна република относно данъка за ползването на земя в градските райони (Постановление No 645 на Държавния съвет на Китайската народна република [2013 г.]).
 б) Констатации от разследването
 (586)
 Една от включените в извадката групи от дружества се е ползвала от предоставено от местната Поземлена служба възстановяване на платените данъци за ползването на земя, въпреки че дружествата в групата не са спадали към нито една от освободените от данъка категории, установени в посочените по-горе национални нормативни актове.
 в) Заключение
 (587)
 Комисията счита, че разглежданото освобождаване от данъци представлява субсидия по смисъла на член 3, параграф 1, буква а), подточка i) или подточка ii)